turjo4nis/wikipedia-bn-dump-20250701 huggingface dataset:
জন তারতুরো

জন মাইকেল তারতুরো (; ; জন্ম: ২৮ ফেব্রুয়ারি ১৯৫৭) হলেন ইতালীয় মার্কিন অভিনেতা, লেখক ও চলচ্চিত্র নির্মাতা। তিনি ডু দ্য রাইট থিং (১৯৮৯), মিলার্স ক্রসিং (১৯৯০), বার্টন ফিঙ্ক (১৯৯১), কুইজ শো (১৯৯৪), দ্য বিগ লেবোভ্‌স্কি (১৯৯৮), ও ব্রাদার, হোয়ার আর্ট দো? (২০০০) এবং ট্রান্সফর্মার্স চলচ্চিত্র ধারাবাহিকের চারটি চলচ্চিত্র, ও দ্য লাস্ট নাইট (২০১৭) চলচ্চিত্রে অভিনয় করে খ্যাতি অর্জন করেন। বার্টন ফিঙ্ক ছবিতে অভিনয় করে তিনি কান চলচ্চিত্র উৎসবের শ্রেষ্ঠ অভিনেতার পুরস্কার ও শ্রেষ্ঠ অভিনেতা বিভাগে দাভিদ দি দোনাতেল্লো অর্জন করেন এবং কুইজ শো ছবিতে অভিনয় করে সেরা পার্শ্ব অভিনেতা বিভাগে গোল্ডেন গ্লোব ও  স্ক্রিন অ্যাক্টরস গিল্ড পুরস্কারের মনোনয়ন লাভ করেন।

টেলিভিশনে তিনি মঙ্ক ধারাবাহিকে অভিনয় করে ২০০৪ সালে একটি প্রাইমটাইম এমি পুরস্কার অর্জন করেন এবং দ্য নাইট অব মিনি ধারাবাহিকে অভিনয় করে একটি প্রাইমটাইম এমি ও গোল্ডেন গ্লোব পুরস্কারের মনোনয়ন লাভ করেন। এছাড়া তিনি তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 
 
 

১৯৫৭-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
নিউ ইয়র্ক শহরের অভিনেতা
নিউ ইয়র্ক (অঙ্গরাজ্য)-এর চিত্রনাট্যকার
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন পুরুষ চিত্রনাট্যকার
মার্কিন টেলিভিশন অভিনেতা
নিউ ইয়র্ক শহরের চলচ্চিত্র পরিচালক
ইয়েল বিশ্ববিদ্যালয়ের প্রাক্তন শিক্ষার্থী
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
প্রাইমটাইম এমি পুরস্কার বিজয়ী
সিসিলীয় বংশোদ্ভূত মার্কিন ব্যক্তি
সিসিলীয় বংশোদ্ভূত ব্যক্তি
মার্কিন মঞ্চ অভিনেতা
মার্কিন কণ্ঠাভিনেতা
দাভিদ দি দোনাতেল্লো বিজয়ী
রুচিরা কাম্বোজ

রুচিরা কাম্বোজ  একজন ভারতীয় রাষ্ট্রদূত এবং কূটনীতিক। তিনি আইএফএস ১৯৮৭ ব্যাচের। এই মুহূর্তে তিনি দক্ষিণ আফ্রিকাতে ভারতের বর্তমান হাই কমিশনার এবং ভুটানতে রাষ্ট্রদূত পদে ভূষিত।

তথ্যসূত্র

১৯৬৪-এ জন্ম
জীবিত ব্যক্তি
ভারতীয় বেসামরিক কর্মচারী
উত্তরপ্রদেশের লেখিকা
মণিকা কপিল মোহতা

মনিকা কাপিল মহতা(হিন্দি: मोनिका कपिल मोहता, জন্ম ১৯ জানুয়ারি ১৯৬২) একজন ভারতীয় কূটনীতিক, সুইডেন ও লাতভিয়াতে ভারতের রাষ্ট্রদূত হিসেবে দায়িত্ব পালন করছেন। তিনি বৈদেশিক বিষয়াবলি বিষয়ক মন্ত্রণালয়ের সচিব পদে রয়েছেন এবং পূর্বে ভারত এর রাষ্ট্রদূত ছিলেন।

তথ্যসূত্র

১৯৬২-এ জন্ম
জীবিত ব্যক্তি
ভারতীয় কূটনীতিবিদ
আতিকুল ইসলাম (মেয়র)

আতিকুল ইসলাম (জন্ম ১ জুলাই ১৯৬১) একজন বাংলাদেশি ব্যবসায়ী, রাজনীতিবিদ ও মন্ত্রী পদমর্যাদায় ঢাকা উত্তর সিটি কর্পোরেশনের মেয়র ছিলেন। তিনি ২০১৯ সালের ২৮ ফেব্রুয়ারিতে অনুষ্ঠিত ঢাকা উত্তর সিটি কর্পোরেশনের উপ-নির্বাচনে মেয়র হিসেবে নির্বাচিত হন এবং ৭ মার্চ মেয়র হিসেবে শপথ গ্রহণ করেন। এরপর ২০২০ সালের ১ ফেব্রুয়ারিতে অনুষ্ঠিত নির্বাচনে তিনি পুনরায় মেয়র নির্বাচিত হন। এরপূর্বে তিনি ২০১৩-১৪ সাল মেয়াদে বাংলাদেশ পোশাক প্রস্তুতকারক ও রপ্তানিকারক সমিতির সভাপতি হিসেবে দায়িত্ব পালন করেছিলেন।

প্রারম্ভিক জীবন 
আতিকুল ইসলাম ১৯৬১ সালের ১ জুলাই নীলফামারী জেলার সৈয়দপুর শহরে জন্মগ্রহণ করেন। তার পৈতৃক নিবাস কুমিল্লা জেলার দাউদকান্দি উপজেলায় (বর্তমান তিতাস উপজেলা)। তার পিতার নাম মমতাজউদ্দিন আহমেদ ও মাতার নাম মাজেদা খাতুন। এই দম্পতির ৬ মেয়ে ও ৫ ছেলের মধ্যে আতিকুল সবার ছোট। আতিকুলের জন্মের সময় তার পিতা সৈয়দপুরে কর্মরত ছিলেন। আতিকুল বিএএফ শাহীন কলেজ ঢাকা থেকে মাধ্যমিক ও উচ্চ মাধ্যমিক সম্পন্ন করেন।

কর্মজীবন 
আতিকুল ইসলাম ও তার ভাই শফিকুল ইসলাম ১৯৮৫ সালে ইসলাম গ্রুপ প্রতিষ্ঠা করার মাধ্যমে পোশাকখাতে ব্যবসা শুরু করেন। বর্তমানে তিনি গ্রুপটির পরিচালক হিসেবে দায়িত্ব পালন করছেন। তিনি ২০১৩-১৪ মেয়াদে বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সভাপতি হিসেবে দায়িত্ব পালন করেন। এছাড়াও তিনি বাংলাদেশের পোশাকখাতের শ্রম পরিস্থিতি ও পণ্যের মান উন্নয়নে গঠিত সেন্টার অব এক্সিলেন্স ফর বাংলাদেশ অ্যাপারেল ইন্ডাস্ট্রিজের সভাপতি হিসেবেও দায়িত্ব পালন করছেন। বাংলাদেশ সরকার তাকে বাণিজ্যিক গুরুত্বপূর্ণ ব্যক্তি (সিআইপি) হিসেবে ঘোষণা করে।

২০১৫ সালের ২৮ এপ্রিল ঢাকা উত্তর সিটি কর্পোরেশনের নির্বাচনে তৎকালীন মেয়র আনিসুল হক জয় লাভ করেন কিন্তু ২০১৭ সালের ৩০ নভেম্বর তার মৃত্যুতে মেয়রের আসনটি শূন্য হওয়ার পর, ২০১৯ সালের ২৮ ফেব্রুয়ারি পুনরায় উপ-নির্বাচন অনুষ্ঠিত হয় যাতে আওয়ামী লীগের সমর্থনে আতিকুল ইসলাম জয়লাভ করেন। ২০২০ সালের ১ ফেব্রুয়ারির নির্বাচনে তিনি আওয়ামী লীগের মনোনয়নে পুনরায় মেয়র হিসেবে নির্বাচিত হন।

১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।

পারিবারিক জীবন 
আতিকুল ব্যক্তিগত জীবনে ডেন্টাল সার্জন শায়লা সাগুফতা ইসলামের সাথে বিবাহ বন্ধনে আবদ্ধ হন। এই দম্পতির এক কন্যা রয়েছে। আতিকুল ইসলামের পিতা মমতাজউদ্দিন আহমেদ ছিলেন একজন পুলিশ কর্মকর্তা। মমতাজউদ্দিন ১৯৬৫ সালে পুলিশ সুপারিনটেনডেন্ট (এসপি) হিসাবে অবসর গ্রহণ করেন। আতিকুলের ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন এবং অপর ভাই লেফটেন্যান্ট জেনারেল মইনুল ইসলাম বর্ডার গার্ড বাংলাদেশের মহাপরিচালক ও বাংলাদেশ সশস্ত্র বাহিনী বিভাগের প্রধান ছিলেন।

সম্মাননা 
 ওয়ালমার্ট - সবচেয়ে সফল উদ্যোক্তা (১৯৯৭, ১৯৯৮, ২০০১, ২০০৩, ২০০৪, ২০০৫, ২০০৬ ও ২০১০)

তথ্যসূত্র

বহিঃসংযোগ 

১৯৬১-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
ঢাকা উত্তর সিটি কর্পোরেশনের মেয়র
কুমিল্লা জেলার রাজনীতিবিদ
বাংলাদেশী ব্যবসায়ী
কুমিল্লা জেলার ব্যক্তি
বিএএফ শাহীন কলেজ ঢাকার প্রাক্তন শিক্ষার্থী
এড হ্যারিস

এডওয়ার্ড অ্যালেন হ্যারিস (; জন্ম: ২৮ নভেম্বর ১৯৫০) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি অ্যাপোলো থার্টিন (১৯৯৫), দ্য ট্রুম্যান শো (১৯৯৮), পোলক (২০০০), ও দি আওয়ার্স (২০০২) চলচ্চিত্রে অভিনয় করে সমাদৃত হন এবং চারটি একাডেমি পুরস্কারের মনোনয়ন লাভ করেন। এছাড়াও তিনি অসংখ্য চলচ্চিত্র প্রধান ও পার্শ্ব চরিত্রে অভিনয় করেছেন, তন্মধ্যে উল্লেখযোগ্য হল দ্য রাইট স্টাফ (১৯৮৩), দ্য অ্যাবিস (১৯৮৯), স্টেট অব গ্রেস (১৯৯০), গ্লেনগারি গ্লেন রস (১৯৯২), নিক্সন (১৯৯৫), দ্য রক (১৯৯৬), স্টেপমম (১৯৯৮), আ বিউটিফুল মাইন্ড (২০০১), এনিমি অ্যাট দ্য গেটস্‌ (২০০১), আ হিস্ট্রি অব ভায়োলেন্স (২০০৫), গন বেবি গন (২০০৭), স্নোপিয়ের্সার (২০১৩), এবং মাদার (২০১৭)। তিনি পোলক (২০০০) ও পশ্চিমা ধাঁচের অ্যাপালুসা (২০০৮) চলচ্চিত্র পরিচালনা করেন।

টেলিভিশনে হ্যারিস মিনি ধারাবাহিক এম্পায়ার ফলস্‌ (২০০৫)-এ মাইলস রবি ও টেলিভিশন চলচ্চিত্র গেম চেঞ্জ (২০১২)-এ সিনেটর জন ম্যাককেইন চরিত্রে অভিনয় করে খ্যাতি অর্জন করেন, দ্বিতীয় কাজটির জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি ২০১৬ সাল থেকে এইচবিওর বিজ্ঞান কল্পকাহিনিমূলক ধারাবাহিক ওয়েস্টওয়ার্ল্ড-এ কাজ করছেন, এই কাজের জন্য তিনি একটি প্রাইমটাইম এমি পুরস্কারের মনোনয়ন লাভ করেন।

তথ্যসূত্র

বহিঃসংযোগ 

 
 
 
 
 

১৯৫০-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ওকলাহোমা বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়ার অভিনেতা
ক্যালিফোর্নিয়ার চলচ্চিত্র পরিচালক
নিউ জার্সির অভিনেতা
নিউ জার্সির চলচ্চিত্র পরিচালক
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন টেলিভিশন অভিনেতা
মার্কিন পুরুষ চিত্রনাট্যকার
মার্কিন মঞ্চ অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
স্যাটার্ন পুরস্কার বিজয়ী
ড্রামা ডেস্ক পুরস্কার বিজয়ী
থিয়েটার ওয়ার্ল্ড পুরস্কার বিজয়ী
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
জামাল মোস্তফা

জামাল মোস্তফা (জন্ম ৩১ ডিসেম্ব ১৯৫৯) একজন বাংলাদেশি ব্যবসায়ী ও রাজনীতিবিদ। তিনি ২০২০ সলের ৯ ফেব্রুয়ারি থেকে ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করছেন। তিনি ২২ সেপ্টেম্বর ২০১৮ তারিখ থেকে ৬ মার্চ ২০১৯ পর্যন্তও ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করেন।

প্রাথমিক জীবন
জামাল মোস্তফা ১৯৫৯ সালের ৩১ ডিসেম্বর ঢাকার মিরপুরে জন্মগ্রহণ করেন। মিরপুর মডেল উচ্চ বিদ্যালয়ে পড়ার সময় রাজনীতির সাথে জড়িত হন। পড়াশুনার শেষ করার তিনি পেশা হিসেবে ব্যবসা শুরু করেন। পাশাপাশি তিনি রাজনীতিতে জড়িত হন।

রাজনৈতিক জীবন
তিনি ১৯৮৬ সাল থেকে ১৯৯৪ সাল পর্যন্ত ঢাকা সিটি কর্পোরেশনের ১ নং ওয়ার্ড (যা বর্তমানে ঢাকা উত্তর সিটি কর্পোরেশনের ৪ নং ও ১৫ নং ওয়ার্ড) আওয়ামী লীগের যুগ্ম সাধারণ সম্পাদক হিসেবে দায়িত্ব পালন করেন। ১৯৯৪ সালে তিনি আওয়ামী লীগের প্রার্থী হিসেবে ৪ নং ওয়ার্ডের কাউন্সিলর নির্বাচিত হন। ১৯৯৭ থেকে ২০০৪ সাল পর্যন্ত তিনি ৪ নং ওয়ার্ড আওয়ামী লীগের সাধারণ সম্পাদক হিসেবে দায়িত্ব পালন করেন। ২০০৫ সাল থেকে তিনি কাফরুল থানা আওয়ামী লীগের সভাপতির দায়িত্ব পালন করছেন।

তিনি ২০১৫ সালে ঢাকা উত্তর সিটি কর্পোরেশনের নির্বাচনে ৪নং ওয়ার্ডের কাউন্সিলর নির্বাচিত হন। পরে তিনি ঢাকা উত্তর সিটি কর্পোরেশনের প্যানেল মেয়র-২ হিসেবেও মনোনয়ন পান। ২২ সেপ্টেম্বর ২০১৮ সালে প্যানেল মেয়র-১ মো. ওসমান গণির (যিনি আনিসুল হকের মৃত্যুর পর ভারপ্রাপ্ত মেয়র হন) মৃত্যুর পর তিনি ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পান।

তথ্যসূত্র

১৯৫৯-এ জন্ম
জীবিত ব্যক্তি
ঢাকা জেলার রাজনীতিবিদ
বাংলাদেশ আওয়ামী লীগের রাজনীতিবিদ
ঢাকা উত্তর সিটি কর্পোরেশনের মেয়র
বালাকোট

বালাকোট পাকিস্তানের খাইবার পাখতুনখোয়া প্রদেশের মনসেহরা জেলার একটি শহর। এটি পাকিস্তানের ঐতিহাসিক স্থানগুলির একটি। ২০০৫ কাশ্মীর ভূমিকম্পেে এটি প্রায় ধ্বংস হয়ে যায়। পরে পাকিস্তান সরকার ও সৌদি সরকারের সৌদি পাবলিক অ্যাসিস্ট্যান্ট ফর পাকিস্তান আর্থকোয়েক ভিকটিম (SPAPEV) সংস্থার সহায়তা পুর্ননির্মাণ করা হয়।

ইতিহাস 
ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল।

২০১৯ ভারতীয় আক্রমণ 

২০১৯ সালের ২৬শে ফেব্রুয়ারি ভারতীয় বিমান বাহিনী বালাকোটে বিমানহামলা চালায়। ভারত দাবি করে যে তারা পুলওয়ামার আক্রমণের প্রতিশোধ হিসাবে বালাকোটের নিকটে জাইশ ই মোহাম্মদের একটি জঙ্গি আস্তানায় হামলা চালিয়ে প্রায় ৩০০ জঙ্গি হত্যা করে। পাকিস্তান সেনাবাহিনী ভারতের এ দাবি প্রত্যাখ্যান করে, এবং তারা বলে ভারতীয় বিমানগুলি মুজাফ্ফরাবাদের নিকট আকাশসীমা লঙ্ঘন করে, পাকিস্তান বাহিনী জেট বিমানগুলোকে প্রতিক্রিয়া জানায়, ফলে ভারতীয় জেটগুলি ফিরে যায় এবং ফিরে যাওয়ার সময় পেলোড ফেলে দেয়। পাকিস্তান দাবি করে যে কোনও প্রাণহানি বা ক্ষতি করা হয়নি। ভারতীয় দুটি বিমান ভূপাতিত ও দুই পাইলটকে আটক করেছে বলেও পাকিস্তান দাবি করে, পরে পাকিস্তান আটক পাইলটের ভিডিও প্রকাশ করে।

ভূগোল 
বালাকোট কুনহার নদীর তীরে অবস্থিত। উৎপত্তি স্থল থেকে জেলম নদীর সাথে মিলিত হওয়ার পূর্বে, নদীর দৈর্ঘ্যের প্রায় দুই তৃতীয়াংশ এটি, যার উৎপত্তি মূলত কঘান উপত্যকায় অবস্থিত ধরম সরের নিকটে।

প্রশাসন 
বালাকোট মনসেহরা জেলার প্রধান শহরগুলির একটি। এটি বালাকোট তহশিলের সদরদপ্তর, যেটি মনসেহরা জেলার সবচেয়ে বড় তহশিল। একইসাথে এটি একটি ইউনিয়ন কাউন্সিলও, এটি কয়েকটি উপশহর ও গ্রাম দ্বারা শাসিত হয়।

তথ্যসূত্র

মনসেহরা জেলার ইউনিয়ন পরিষদ
মনসেহরা জেলার জনবহুল স্থান
২০০৫ কাশ্মীর ভূমিকম্প
ভূমিকম্পে ধ্বংস শহর
ভূমিকম্পে ধ্বংসপ্রাপ্ত শহর
ভাল্কি

ভাল্কি (বৈজ্ঞানিক নাম: Psolos fuligo (Mabille)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।

আকার 
ভাল্কি এর প্রসারিত অবস্থায় ডানার আকার ৩৬-৪৬ মিলিমিটার দৈর্ঘ্যের হয়।

বিস্তার 
ভারত (পশ্চিমঘাট পর্বত, কেরালা, মহারাষ্ট্র, পশ্চিমবঙ্গ, অসম থেকে অরুণাচল প্রদেশ ও উত্তর পূর্ব ভারত) বাংলাদেশ ও মায়ানমার এর বিভিন্ন অঞ্চলে এদের পাওয়া যায়।

বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী-পুরুষ উভয় প্রকারেই ডানার উপরিতল চকচকে ঘন বাদামি এবং সামনের ও পিছনের ডানা সম্পূর্ণ দাগ-ছোপ হীন।

ডানার নিম্নতল উপরিতল অপেক্ষা ফ্যাকাশে বাদামি ও বেগুনি (purple) আভাযুক্ত। সামনের ডানার শীর্ষে (apex) ধূসর বেগুনি (purple -grey) ছোপ বর্তমান। ৪ থেকে ৯ নং শিরামধ্যে কতগুলি ছোপ লক্ষ্য করা যায়।

পিছনের ডানার মধ্যভাগে ও প্রান্তে অস্পষ্ট ধূসর বেগুনি বন্ধনী চোখে পরে।  ২ থেকে ৫ নং শিরামধ্যে ছোট, আবছা ও ফ্যাকাশে ৪ টি সরলরৈখিকভাবে অবস্হিত ডিসকাল ছোপ চোখে পরে। ৬ নং শিরামধ্যে অপর অনুরূপ ডিসকাল ছোপটি ছোপসারির থেকে খানিকটা ভিতরদিকে অবস্থিত এবং ৭ নং শিরামধ্যে আরও ভিতরদিকে আরও একটি অনুরূপ ছোপ বর্তমান।  সেল-এর উপরি কিনারার মধ্যভাগে একটি ছোপ বিদ্যমান। পুরুষ ও স্ত্রী প্রকার অনুরূপ, তবে পুরুষ প্রকারে সামনের ডানার নিম্নতলে ২ নং শিরার উৎসস্হলের নিচে একটি চকচকে দাগ (brand) দেখা যায়।

শুঙ্গ কালো; মাথা, বক্ষদেশ ও উদর উপরিতলে ঘন বাদামি এবং নিম্নতলে ফ্যাকাশে বাদামি।

আচরণ 
সুলভ-দর্শন এই প্রজাতির উড়ান দুর্বল, ধীর ও অলস। যে কোনো ভারতীয় স্কিপার প্রজাতির তুলনায় এদের উড়ান দুর্বলতর ।এরা ভূমির কাছাকাছি নিচ দিয়ে ওড়ে। ছায়াময় পরিবেশ ও বাসভূমি এদের ভীষণ পছন্দের, তাই এরা ঘন ঝোপঝাড় ও ঘন জঙ্গলের ভিতরেই থাকে। মাঝেমধ্যে ঝোপঝাড় ও ঘন জঙ্গলের ভিতর থেকে বেরিয়ে জঙ্গলের পথে খানিক বিচরণ করে আবার সেখানেই ফিরে যায়। পাতায় ও ফুলে বসে এই প্রজাতিকে রোদ পোহাতে ও মধুপান করতে দেখা যায়; তবে সচরাচর মাটিতে অবস্থান করে না। পাতায় বসার সময় এরা ডানা খাঁড়া করে বসে, কিন্তু সামনের ডানা দুটি সামান্য ফাঁক করে রাখে (parted) এবং দুই ডানার শীর্ষ কখনো একে ওপরের সাথে জোড়া লাগায় না। বসার এই বিশেষ ভঙ্গিমার কারণেই এদের ডাস্কি পার্টউইং নামকরণ হয়েছে। পশ্চিমঘাট পর্বতে বর্ষার মাসগুলো থেকে ডিসেম্বর পর্যন্ত চিরহরিৎ বনাঞ্চলে এদের উপস্থিতি খুবই প্রাচুর্যপূর্ণ (abundant)।

তথ্যসূত্র 

ভারতের প্রজাপতি
অরুণাচল প্রদেশে প্রাপ্ত হেসপেরায়িডি গোত্রের প্রজাপতি
এশিয়ার প্রজাপতি
হান্টার (২০১৫-এর চলচ্চিত্র)

হান্টার হচ্ছে ২০১৫ সালে মুক্তিপ্রাপ্ত একটি হিন্দি চলচ্চিত্র। প্রাপ্তবয়স্কদের জন্য তৈরি যৌন-হাস্যরসাত্মক ঘরানার এই চলচ্চিত্রটির কাহিনী রচয়িতা এবং পরিচালক ছিলেন হর্ষবর্ধণ কুলকার্নী। চলচ্চিত্রটির মুখ্য ভূমিকায় ছিলেন গুলশান দেবাইয়া, রাধিকা আপ্টে এবং সাই তামহানকার। চলচ্চিত্রটির মূল কাহিনী হচ্ছে একজন কামুক যুবককে নিয়ে, তার শিশুকাল থেকে শুরু করে বড় হওয়া পর্যন্ত বিভিন্ন ঘটনা দেখানো হয়েছে চলচ্চিত্রটিতে। ২০১৫ সালের ২০ শে মার্চ চলচ্চিত্রটি মুক্তি পায়।

তথ্যসূত্র

বহিঃসংযোগ

২০১৫-এর চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় যৌন হাস্যরসাত্মক চলচ্চিত্র
অন্য ভাষায় পুনর্নির্মিত হিন্দি চলচ্চিত্র
২০১৫-এর পরিচালনায় অভিষেক চলচ্চিত্র
রাওয়ালপিন্ডি বিভাগ

রাওয়ালপিন্ডি বিভাগ পাকিস্তানের পাঞ্জাব প্রদেশের প্রশাসনিক উপবিভাগগুলির মধ্যে একটি ছিল, যেটি যুক্তরাষ্ট্রীয় এবং প্রাদেশিক নিম্নস্থ পর্যায়ের তৃতীয় স্তরের সরকার কর্তৃক গঠন করা হয়েছিল। বিভাগগুলি ৪র্থ পর্যায়ের সরকার কর্তৃক জেলা হিসেবে গঠন করা হয়েছিল, কিন্তু ২০০০ সালে স্থানীয় সরকার এটিকে সংস্কার করে প্রশাসনিক বিভাগকে বিলুপ্ত করে ৩য় পর্যায়ের সরকার নতুন জেলা হিসেবে উন্মোচিত হয়।

রাওয়ালপিন্ডি বিভাগের জেলা

তথ্যসূত্র

পাকিস্তানের বিভাগ
মানিক চন্দ্র সাহা

মানিক চন্দ্র সাহা (১৯৫৮ - ১৫ জানুয়ারী ২০০৪) ছিলেন একজন বাংলাদেশী সাংবাদিক। ২০০৯ সালে বাংলাদেশ সরকার তাকে সাংবাদিকতায় মরণোত্তর একুশে পদক প্রদান করে।

কর্মজীবন
কর্মজীবনে তিনি খুলনা প্রেসক্লাবের সভাপতি, দৈনিক সংবাদ ও একুশে টেলিভিশনের খুলনা ব্যুরোপ্রধান ও বিবিসি বাংলা বিভাগের অবদানকারী হিসেবে দায়িত্ব পালন করেন।

মৃত্যু
২০০৪ সালের ১৫ জানুয়ারি খুলনা প্রেসক্লাবের কাছে ছোট মির্জাপুর সড়কে (বর্তমানে মানিক সাহা সড়ক) প্রবেশের মুখে সন্ত্রাসীদের বোমা হামলায় নিহত হন। তার হত্যার মামলায় ৩০ নভেম্বর ২০১৬ সালে আদালত নয় আসামিকে যাবজ্জীবন সাজা দেয় ও খালাস দেয় দুইজনকে।

পুরস্কার
 একুশে পদক (২০০৯)

তথ্যসূত্র

অতিরিক্ত পঠন
 সাংবাদিক মানিক সাহা স্মারকগ্রন্থ, ২০০৬

১৯৫৮-এ জন্ম
২০০৪-এ মৃত্যু
বাংলাদেশী সাংবাদিক
একুশে পদক বিজয়ী
বাংলাদেশে সাংবাদিক হত্যা
বাংলাদেশী হিন্দু
বাঙালি হিন্দু
১৯৫৬-এ জন্ম
নড়াইল জেলার ব্যক্তি
হাভিয়ের বারদেম

হাভিয়ের আনহেল এনসিনাস বারদেম (; জন্ম: ১ মার্চ ১৯৬৯) হলেন একজন স্পেনীয় অভিনেতা। তিনি বিফোর নাইট ফলস্‌ (২০০০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন, তিনি প্রথম স্পেনীয় হিসেবে অস্কারের মনোনয়ন লাভ করেন। ২০০৭ সালে কোয়েন ভ্রাতৃদ্বয়ের নো কান্ট্রি ফর ওল্ড মেন চলচ্চিত্রে গুপ্তহন্তা আন্তোন শিগুর চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার অর্জন করেন, তিনি প্রথম স্পেনীয় হিসেবে অস্কার লাভ করেন। এছাড়া তিনি এই কাজের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। তিনি বিউতিফুল (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে তার তৃতীয় একাডেমি পুরস্কারের মনোনয়ন লাভ করেন। এছাড়া তিনি হামোন, হামোন (১৯৯২), বোকা আ বোকা (১৯৯৫), কার্নে ত্রেমুলা (১৯৯৭), মার আদেনত্রো (২০০৪), ভিকি ক্রিস্তিনা বার্সেলোনা (২০০৮), লোস লুনেস আল সোল চলচ্চিত্রে অভিনয় করে সমাদৃত হন। তিনি জেমস বন্ড চলচ্চিত্র ধারাবাহিকের স্কাইফল (২০১২) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 

১৯৬৯-এ জন্ম
জীবিত ব্যক্তি
২০শ শতাব্দীর স্পেনীয় অভিনেতা
২১শ শতাব্দীর স্পেনীয় অভিনেতা
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
শ্রেষ্ঠ অভিনেতা বিভাগে ইউরোপীয় চলচ্চিত্র পুরস্কার বিজয়ী
প্রাক্তন রোমান ক্যাথলিক
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
স্পেনীয় চলচ্চিত্র অভিনেতা
শ্রেষ্ঠ অভিনেতা বিভাগে ভোল্পি কাপ বিজয়ী
জানকার্লো জাননিনি

জানকার্লো জাননিনি (; জন্ম: ১ আগস্ট ১৯৪২) হলেন একজন ইতালীয় অভিনেতা ও কণ্ঠ অভিনেতা। তিনি ১৯৬৫ সালে ফাঙ্গো সুল্লা মেত্রোপোলি দিয়ে চলচ্চিত্র জীবন শুরু করেন। পরবর্তী কালে তিনি ইতালীয় পরিচালক লিনা ভের্টমুলারের পরিচালনায় কয়েকটি চলচ্চিত্রে কাজ করে খ্যাতি লাভ করেন, তন্মধ্যে উল্লেখযোগ্য হল মিমি মেতাললুর্জিকো ফেরিতো নেল্লোনোরে (১৯৭২); লাভ অ্যান্ড অ্যানার্কি (১৯৭৩), যার জন্য তিনি কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন; ত্রাভোলতি দা উন ইনসোলিতো ফাতে নেল্লাজ্জুররো মারে দাগোসতো (১৯৭৪); এবং পাসকালিনো সেত্তেবেল্লেজ্জে (১৯৭৫), যার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি চারবার শ্রেষ্ঠ অভিনেতা বিভাগে দাভিদ দি দোনাতেল্লো এবং তিনবার শ্রেষ্ঠ অভিনেতা বিভাগে ও দুইবার শ্রেষ্ঠ পার্শ্ব অভিনেতা বিভাগে নাস্ত্রো দারজেন্তো অর্জন করেন।

ইতালির বাইরে তিনি জেমস বন্ড চলচ্চিত্র ধারাবাহিকের ক্যাসিনো রয়্যাল (২০০৬) ও কোয়ান্টাম অব সোলেস (২০০৮) এবং ফ্রান্সিস ফোর্ড কোপলা]]র নিউ ইয়র্ক স্টোরিজ এবং রিডলি স্কটের হ্যানিবল চলচ্চিত্রে অভিনয় করেন। এছাড়া তাকে জর্জ ক্লুনির ক্যাচ টুয়েন্টি টু টিভি ধারাবাহিকে তাকে দেখা যায়।

তথ্যসূত্র

বহিঃসংযোগ

 
 

১৯৪২-এ জন্ম
জীবিত ব্যক্তি
২০শ শতাব্দীর ইতালীয় অভিনেতা
২১শ শতাব্দীর ইতালীয় অভিনেতা
ইতালীয় চলচ্চিত্র অভিনেতা
ইতালীয় টেলিভিশন অভিনেতা
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী
শ্রেষ্ঠ অভিনেতা বিভাগে নাস্ত্রো দারজেন্তো বিজয়ী
শ্রেষ্ঠ পার্শ্ব অভিনেতা বিভাগে নাস্ত্রো দারজেন্তো বিজয়ী
ইতালীয় চলচ্চিত্র পরিচালক
দাভিদ দি দোনাতেল্লো বিজয়ী
নাস্ত্রো দারজেন্তো বিজয়ী
২০শ শতাব্দীর ইতালীয় চিত্রনাট্যকার
ইতালীয় পুরুষ চিত্রনাট্যকার
লুপিটা নিয়ংও

লুপিটা আমোন্ডি নিয়ংও (; ; জন্ম: ১ মার্চ ১৯৮৩) হলেন একজন কেনীয়-মেক্সিকান অভিনেত্রী। তিনি একটি একাডেমি পুরস্কার জয় এবং দুটি প্রাইমটাইম এমি পুরস্কার ও একটি টনি পুরস্কারের মনোনয়নসহ অসংখ্য পুরস্কার অর্জন করেছেন।

কেনীয় রাজনীতিবিদ পিটার আনিয়াং নিয়ংওর কন্যা লুপিটা মেক্সিকো সিটিতে জন্মগ্রহণ করেন এবং তিন বছর বয়স থেকে কেনিয়ায় বেড়ে ওঠেন। তিনি মার্কিন যুক্তরাষ্ট্রে হ্যাম্পশায়ার কলেজ থেকে চলচ্চিত্র ও নাট্যকলায় স্নাতক ডিগ্রি অর্জন করার পর হলিউডে নির্মাণ সহকারী হিসেবে কর্মজীবন শুরু করেন। ২০০৮ সালে স্বল্পদৈর্ঘ্য চলচ্চিত্র ইস্ট রিভার দিয়ে তার অভিনয় জীবন শুরু হয় এবং কেনিয়ায় ফিরে গিয়ে টেলিভিশন ধারাবাহিক শুগা (২০০৯-২০১২)-এ শ্রেষ্ঠাংশে অভিনয় করনে। এরপর তিনি ইয়েল স্কুল অব ড্রামা থেকে অভিনয়ের উপর স্নাতকোত্তর ডিগ্রি লাভের পর স্টিভ ম্যাকুইনের ঐতিহাসিক নাট্যধর্মী চলচ্চিত্র টুয়েলভ ইয়ার্স আ স্লেইভ (২০১৩) চলচ্চিত্রে প্যাটসি চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। তিনি অস্কার বিজয়ী প্রথম কেনীয় ও মেক্সিকান অভিনেত্রী।

নিয়ংওর ব্রডওয়ে মঞ্চে অভিষেক হয় এক্লিপসড (২০১৫) নাটকে এতিম কিশোরী চরিত্রে এবং এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি স্টার ওয়ার্স (২০১৫-২০১৯) ত্রয়ীতে মাজ কানাটা চরিত্রে অভিনয় করেন, দ্য জাঙ্গল বুক (২০১৬) চলচ্চিত্রে রাক্সা চরিত্রে কণ্ঠ দেন এবং মার্ভেল সিনেম্যাটিক ইউনিভার্সের সুপারহিরো চলচ্চিত্র ব্ল্যাক প্যান্থার (২০১৮) ও এর অনুবর্তী পর্ব ব্ল্যাক প্যান্থার: ওয়াকান্ডা ফরেভার (২০২২)-এ নাকিয়া চরিত্রে এবং জর্ডান পিলের ভীতিপ্রদ চলচ্চিত্র আস (২০১৯)-এ শ্রেষ্ঠাংশে অভিনয় করেন।

প্রারম্ভিক জীবন
লুপিটা আমোন্ডি নিয়ংও ১৯৮৩ সালের ১লা মার্চ মেক্সিকো সিটিতে জন্মগ্রহণ করেন। তার পিতা পিটার আনিয়াং নিয়ংও কলেজের অধ্যাপক এবং মাতা ডরথি ওগাদা বুয়ু। তারা দুজনেই কেনীয়। ১৯৮০ সালে রাজনৈতিক সহিংসতার পর তার পরিবার কেনিয়া ছেড়ে মেক্সিকোতে পাড়ি জমান। পিটারের ভাই চার্লস নিয়ংও ১৯৮০ সালে ফেরি থেকে ফেলে দেওয়ার পর থেকে নিখোঁজ।

চলচ্চিত্রের তালিকা

তথ্যসূত্র

বহিঃসংযোগ

 
 
 

১৯৮৩-এ জন্ম
জীবিত ব্যক্তি
২১শ শতাব্দীর কেনীয় অভিনেত্রী
২১শ শতাব্দীর মেক্সিকান অভিনেত্রী
ইয়েল বিশ্ববিদ্যালয়ের প্রাক্তন শিক্ষার্থী
কেনীয় চলচ্চিত্র অভিনেত্রী
কেনীয় চলচ্চিত্র পরিচালক
কেনীয় টেলিভিশন অভিনেত্রী
কেনীয় মঞ্চ অভিনেত্রী
মেক্সিকান চলচ্চিত্র অভিনেত্রী
মেক্সিকীয় চলচ্চিত্র পরিচালক
মেক্সিকান টেলিভিশন অভিনেত্রী
মেক্সিকান মঞ্চ অভিনেত্রী
মার্কিন যুক্তরাষ্ট্রে কেনীয় অভিবাসী
মার্কিন যুক্তরাষ্ট্রে মেক্সিকান অভিবাসী
শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
থিয়েটার ওয়ার্ল্ড পুরস্কার বিজয়ী
অডিওবই পাঠক
কেনীয় বংশোদ্ভূত মেক্সিকান ব্যক্তি
মার্কিন যুক্তরাষ্ট্রের নাগরিকীকৃত নাগরিক
বাংলাদেশী সরকারের তালিকা

এটি বাংলাদেশের সরকারের মন্ত্রিসভার একটি তালিকা।

মন্ত্রিসভার তালিকা

আরো দেখুন
বাংলাদেশের রাজনীতি
স্বাধীনতার পর বাংলাদেশের ইতিহাস
বাংলাদেশের প্রধানমন্ত্রীদের তালিকা

তথ্যসূত্র

বাংলাদেশের মন্ত্রিসভা
বাংলাদেশ
বাংলাদেশ
মইনুল ইসলাম (অর্থনীতিবিদ)

মইনুল ইসলাম (জন্ম: ১ জুলাই ১৯৫০) একজন বাংলাদেশি অর্থনীতিবিদ এবং চট্টগ্রাম বিশ্ববিদ্যালয়ের অবসরপ্রাপ্ত অধ্যাপক। ২০১৮ সালে বাংলাদেশ সরকার তাঁকে একুশে পদক প্রদান করে।

প্রাথমিক জীবন ও শিক্ষা
মইনুল ইসলাম চট্টগ্রাম জেলার রাউজান উপজেলার নওপাড়া গ্রামে জন্মগ্রহণ করেন। তার পিতার ওবায়দুল হক ও মাতা সাজমা খাতুন।  তিনি ঢাকা বিশ্ববিদ্যালয় থেকে স্নাতক ও দ্বিতীয় বার ম্যাকমাস্টার বিশ্ববিদ্যালয় থেকে স্নাতক সম্পন্ন করেন এছাড়া ভ্যান্ডারবিল্ট বিশ্ববিদ্যালয় থেকে পিএইচডি করেন।

পেশা
মইনুল ইসলাম ঢাকা বিশ্ববিদ্যালয় থেকে অর্থনীতিতে স্নাতকোত্তর শেষে চট্টগ্রাম বিশ্ববিদ্যালয়ে প্রভাষক হিসেবে ১৯৭৩ সালে যোগ দেন ও সেখান থেকেই অর্থনীতির অধ্যাপক হিসেবে অবসর লাভ করেন। তিনি বাংলাদেশ ইকোনমিস্ট অ্যাসোসিয়েশন (বিইএ) এর সাবেক চেয়ারম্যান এবং ইউজিসি অধ্যাপক ছিলেন।

লেখা-লিখি
তিনি অর্থনীতির দুর্বৃত্তায়ন নিয়েই বেশি লেখালেখি ও গবেষণা করেন। ‘এ প্রোফাইল অন ব্যাংক লোন ডিফল্ট ইন দি প্রাইভেট সেক্টর ইন বাংলাদেশ’ নামে একটি তাৎপর্যময় গবেষণা গ্রন্থ রয়েছে তার। এ ছাড়াও তিনি ১৩টি গ্রন্থ ও দেশে-বিদেশে ৩৩টি গবেষণা নিবন্ধ লিখেছেন।

তথ্যসূত্র 

জীবিত ব্যক্তি
১৯৫০-এ জন্ম
বাংলাদেশী অর্থনীতিবিদ
অর্থনীতিতে একুশে পদক বিজয়ী
চট্টগ্রাম জেলার অর্থনীতিবিদ
বাংলাদেশী পুরুষ লেখক
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষায়তনিক
ইউজিসি অধ্যাপক
ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী
চট্টগ্রাম বিশ্ববিদ্যালয়ের শিক্ষক
একুশে পদক বিজয়ী
ধৃতিকান্ত লাহিড়ী চৌধুরী

ধৃতিকান্ত লাহিড়ী চৌধুরী (সেপ্টেম্বর ১৯৩১ – মার্চ ১, ২০১৯) ভারতীয় লেখক ও হস্তী বিশারদ। ২০০৭ সালে হাতির বই লেখার জন্য আনন্দ পুরস্কার পান। তিনি কেমব্রিজের অভিজাত ক্লেয়ার হল কলেজের আজীবন সদস্য ছিলেন। ২০১৯ সালের ১ মার্চ বার্ধক্যজনিত কারণে মৃত্যুবরণ করেন।

প্রথম জীবন 
ধৃতিকান্ত লাহিড়ী চৌধুরী বর্তমান বাংলাদেশের ময়মনসিংহের কালীপুর গ্রামে ১৯৩১ সালে জন্মগ্রহণ করেন। তার পিতা ধীরেন্দ্র কান্ত লাহিড়ী চৌধুরী বাংলাদেশের ময়মনসিংয়ের অভিজাত ব্যক্তি ছিলেন। তার মাতার নাম রেনুকা দেবী। দেশ ভাগের পর তারা সপরিবারে কলকাতায় চলে আসেন।  তিনি প্রেসিডেন্সি কলেজ থেকে ইংরেজির স্নাতক হন ও কলকাতা বিশ্ববিদ্যালয় থেকে স্নাতকোত্তর উত্তীর্ণ হন। এরপরে ইংল্যান্ডের লিডস বিশ্ববিদ্যালয় থেকে পিএইচডি করেন। তিনি রবীন্দ্রভারতী বিশ্ববিদ্যালয়ে অধ্যাপনা করতেন।

কর্মজীবন 
অধ্যাপনার ফাঁকেই অসমসহ উত্তর-পূর্ব ভারত এবং উত্তরপ্রদেশ, ওডিশা, উত্তরাঞ্চল প্রভৃতি রাজ্যের জঙ্গলে ঘুরে বেড়াতেন। হাতি নিয়ে তার একাধিক বই দেশে-বিদেশে প্রশংসিত হয়েছে। হাতি বিশেষজ্ঞ হিসাবে তিনি ছিলেন ভারত সরকারের ‘প্রজেক্ট এলিফ্যান্ট’ এবং ইন্টার ন্যাশনাল ইউনিয়ন অব কনজারভেশন অফ নেচার-এর সদস্য। তিনি ১৯৭৭ থেকে ইন্টারন্যাশনাল ইউনিয়ন ফর কনজারভেশন অব নেচার-এর হস্তি বিশেষজ্ঞ কমিটির সদস্য এবং ১৯৭৮ থেকে পশ্চিমবঙ্গ রাজ্য বন্যপ্রাণী উপদেষ্টা পরিষদের সদস্য ছিলেন। তিনি ভারত সরকারের হস্তি প্রকল্প চালু হওয়ার আগে তার রূপরেখা নির্ধারণের জন্য নিযুক্ত টাস্ক ফোর্সেরও সদস্য ছিলেন ।

সাহিত্যচর্চা 
তার সাহিত্যচর্চাও জঙ্গল জীবনকে কেন্দ্র করেই গড়ে উঠেছিল। তার প্রকাশিত হাতি বিষয়ক বই গুলি হলো

 হাতি ও বনজঙ্গলের কথা
 হাতির বই
 বৈঠকী
 জঙ্গলগাথা ও রসনাবিলাস
 জীবনের ইন্দ্রধনু
 আ ট্রাঙ্ক ফুল অব টেলস
 দ্য গ্রেট ইন্ডিয়ান এলিফ্যান্ট বুক ইত্যাদি।
এছাড়াও তার অসংখ্য প্রবন্ধ বিভিন্ন আন্তর্জাতিক পত্রিকায় ও সংকলনে প্রকাশিত হয়েছে । হাতির বই -এর জন্য ২০০৭ সালে তিনি আনন্দ পুরস্কার পেয়েছিলেন।

তথ্যসূত্র 

কলকাতার ব্যক্তি
২০১৯-এ মৃত্যু
১৯৩১-এ জন্ম
বাঙালি লেখক
কলকাতা বিশ্ববিদ্যালয়ের প্রাক্তন শিক্ষার্থী
আনন্দ পুরস্কার বিজয়ী
লিডস বিশ্ববিদ্যালয়ের প্রাক্তন শিক্ষার্থী
ভারতীয় সংরক্ষণবাদী
বাংলা ভাষার লেখক
ময়মনসিংহ জেলার ব্যক্তি
কলকাতার লেখক